Medza únavy

Medza únavy je úroveň napätia, pod ktorou je možné aplikovať nekonečný počet zaťažovacích cyklov na materiál bez toho, aby došlo k únavovému poškodeniu. Niektoré kovy, ako sú železné zliatiny a zliatiny titánu, majú zreteľný limit, zatiaľ čo iné ako hliník a meď zreteľný limit nemajú a nakoniec zlyhajú aj pri malých amplitúdach napätia, hoci pri veľkom počte cyklov. Tam, kde materiály nemajú zreteľný limit, sa tiež definuje medza únavy, ale pri definovanom počte cyklov, bez únavového poškodenia.

 Wöhlerova krivka 
Wöhlerova krivka zobrazuje počet cyklov do porušenia materiálu v závislosti od veľkosti skúšobného napätia. Je zrejmé, že so znižujúcim sa napätím sa zvyšuje počet cyklov do porušenia materiálu. Wöhlerova krivka sa asymptoticky približuje medzi únavy. Nakoľko vyjadruje počet cyklov N pri napätí σ, diagram sa tiež označuje aj ako S-N diagram. Wöhlerova krivka je vždy pod medzou pevnosti.

 Vplyv na medzu únavy 
 Spôsob namáhania
 cyklické sínusové namáhanie má nižšiu medzu únavy ako jednostranné miznúce namáhanie.
 vruby a ostré kúty a iné koncentrácie napätí znižujú medzu únavy
 Kvalita povrchu – leštený povrch má vyššiu medzu únavy ako vrúbkovaný povrch
 Teplota – niektoré hliníkové zliatiny majú vyššiu medzu únavy pri nižšej teplote.

 Príklady 
Medza únavy pre hliníkovú zliatinu 2219-T851 má hodnotu 110 MPa pre počet 107 cyklov a 103 MPa pre počet cyklov 5×108.

Rôzne hodnoty medze únavy, podľa spôsobu namáhania, pre oceľ 11 370 (EN ISO 1.0036), s pevnosťou v ťahu Rm= 370450 MPa:
 medza únavy v ťahu je 0,43xRm, 160195 MPa
 medza únavy v ohybe je  0,32xRm, 120145 MPa
 medza únavy v krútení je 0,25xRm, 95110 MPa

 Referencie 

 Pozri aj 
 Únava materiálu
 Medza pevnosti
 Medza klzu

 Zdroj 


Kategória:Materiálová veda
Kategória:Mechanické vlastnosti materiálov